KÁLISÓKUTATÁSOK HAZÁNKBAN. 8 
elemzés tekintetében kedvező eredményre nem jutunk, a megejtendő fúrások- 
nak hiányzik az alapja, az egészet csak vak, teljesen indokolatlan kisérletnek 
kellene tekinteni. Amidőn pedig ajánlattevő a 3. pont szerint negativ ered- 
ménnyel állami kárpótlást kér, ellenkező esetben pedig az 1. pont szerint a 
feltalált anyag mindenesetre főrészét magának követeli, sokkal inkább az állam 
érdekében fekvőnek tartja a kir. Földtani Intézet igazgatósága, hogy midőn 
majdan esetleg fúrások megtételére elérkeznék az idő, az állam ezeket maga 
végeztesse, de azután fenntartja magának teljes tulajdon- és így intézkedési 
jogát is a kedvező esetben felkutatott oly becses és értékes anyagra. 
Elősoroltak után, miután ismeretes, mily nagy szerepet játszanak a káli- 
sók úgy a mezőgazdaság, mint az ipar fejlesztése szempontjából, remélem, 
hogy hosszadalmasságomért elnézéssel lesz Méltóságod. Az ügy nagy hord- 
erejére való tekintetből felkérem, hogy a kérdéshez saját részéről is hozzá- 
szólni, nagyrabecsült szakvéleményét s amennyiben a fúrás mellett méltóztat- 
nék állást foglalni, lehetőség szerint a fúrás helyét is közölni méltóztassék. 
Kiváló tisztelettel vagyok Méltóságodnak Budapest, 1907 február hó 11-én 
kész híve, Mály Sándor s. k., miniszteri tanácsos.p 
Erre a határozott felhívásra Lóczy LaJsos élénk levelezést folytatott 
egy jeles németországi geológussal, aki neki a németországi kálisó- 
bányászkodásról hű információkkal szolgált. Majd elővette a magyar- 
országi sóbányavidékekről keszített jegyzeteit, s mindezt kibővítve a 
SuEss EpE bécsi geológussal régebben váltott eszmecseréivel, terjedelmes 
beadványt intézett a m. k. pénzügyminisztériumhoz. 
Lóczy LaJos tanárnak ez az alapvető szakvéleménye felöleli a jövő 
teljes programmját, s kiinduló pontja tulajdonképen a mai kutatásoknak. 
Lóczy Lajos szakvéleménye. 
Méltóságos Dr. Popovics SáwxpoR m. kir. pénzügyminisztériumi 
államtitkár úrnak, Budapesten. 
Méltóságos Uram! Folyó évi február hó 11-én Méltóságod, MÁLYy 
SÁNDOR miniszteri tanácsos úr megtisztelő felszólítása útján, véleménye- 
met méltóztatott kivánni az iránt, hogy a Magyarországon végzendő 
kálisó-kutatások miképen indítassanak meg. Egyszersmind beavattattam a 
kutatás ügyének előzményeibe, az eddigi vizsgálatok eredményeibe és HEIN- 
RICH EMmDEN Frankfurt a/M-i bejegyzett cég ajánlatába. Miután az ügyet 
mindezek figyelembevételével, az idevágó geológiai irodalom és a magam 
tapasztalatainak egybevetésével áttanulmányoztam és ítéletemet ebben a 
kérdésben a megalkottam, szükségét láttam, hogy az északnémetországi 
kálisómívelés geológiai körülményeiről is biztos információkat szerezzek. 
Megkerestem a legilletékesebb egyének egyikét, egy németországi régi 
barátomat, aki bő útbaigazításokkal és bizalmas felvilágosításokkal szol- 
gált, amelyeket szerencsém lesz alább kivonatosan szószerint közölni. 
